ร้านนี้อยู่ใน RCA ค่ะ หาไม่ยากแต่ที่จอดรถอาจหายากค่ะ
ดูจากหน้าร้านเป็นเหมือนร้านอาหารตามสั่งทั่วไป  แต่รายการอาหารไม่ทั่วไปนะคะ เพราะที่นี่อาหารเด่นๆมักไม่เหมือนที่อื่น มีทั้งกุ้งแม่น้ำตัวโตๆ กบขนาดที่เห็นแล้วตกใจ รวมทั้งอาหารจากปลาน้ำจืดแปลกค่ะ วันนี้มาทานกัน 2 คน เลยสั่งนิดหน่อย มาเริ่มกันเลยนะคะ~~
--กุ้งแม่น้ำเผา  ร้านนี้จะเผามาแบบไม่สุกจนแห้งนะคะ ส่วนตัวเราชอบแบบแห้งๆค่ะ เลยอยากบอกคนอื่นที่ไป ให้บอกเลยว่าสุกแบบไหน สำหรับเราจานนี้กุ้งใหญ่อลังการ แต่มันกุ้งน้อย เราให้ไม่ผ่านค่ะ
--กบทอดกระเทียม  พระเอกของร้านต้องจานนี้ค่ะ อร่อยมากกกก กบขนาดใหญ่ super big ทอดมากำลังดี เนื้อกบสด จิ้มน้ำจิ้มเปรี้ยวๆไม่รุ้อะไร จานนี้สั่งเบิ้ลไป สรุปกบตายไป4ตัว 555
--ปลาทูต้มมะดัน   นี่ก็เป็นอีกจานที่แนะนำ รสชาติเผ็ดไม่มาก แต่น้ำซุปเปรี้ยวปะแล่มๆ ซดเพลินคล่องคอมากค่ะ
--ปลาคังผัดฉ่า   จานนี้มาแบบหอมเครื่องแกงมาเลย และเผ็ดมาก!!
--ไข่เจียวหมูสับ  หลังจากเผ็ดมากจากจานก่อน เลยสั่งจานสิ้นคิดนี้มา อร่อยนะคะ ไข่ทอดไม่อมน้ำมันเลย กรอบนอกนุ่มใน สั่งมาไมผิดหวังค่ะ
สรุปร้านนี้ อร่อยมากๆโดยเฉพาะอาหารป่าที่ทางร้านแนะนำ และคิดว่าอะไรที่ทำจากกบ อร่อยจริง!! หากผ่านมาย่านนี้ ร้านนี้น่าเป็รอีกตัวเลือกนะคะ ราคาก็ไม่แพงหากเทียบกับคุณภาพอาหารค่ะ